มีก้อนเนื้อที่หน้าอวัยวะเพศชาย สีชมพูเข้มๆ ตอนนี้เริ่มโตขึ้น มันเกิดจากอะไรครับ จากการมีเพศสัมพันธ์ หรือเกิดขึ้นเองครับกังวน กลัวเป็นโรคร้ายครับ
สวัสดีค่ะ อาการมีก้อนเนื้อที่หน้าอวัยวะเพศชาย สีชมพูเข้ม อาจเกิดจาก หูดหงอนไก่ การอักเสบแล้วมีการติดเชื้อแบคทีเรียขึ้น รูขุมขนอักเสบ การเป็นผื่นแพ้จากการสัมผัสสารที่แพ้ แต่นึกถึงน้อยหากเป็นก้อนเนื้อนูน หรือเป็นก้อนจากเนื้องอกในชั้นไขมันหรือชั้นใต้ผิวหนังเป็นต้นจากลักษณะดังกล่าวมา นึกถึงหูดหงอนไก่ได้มากเช่นกัน ซึ่งลักษณจะเป็นก้อนเนื้อนูนเล็กน้อย สีเดียวกับเยื่อบุอวัยวะเพศหรือสีออกแดงชมพูได้ในเบื้องต้นแนะนำการไม่ไปแกะเกาบริเวณที่เป็น ใช้น้ำเปล่าสะอาดล้างภายนอก งดการมีเพศสัมพันธ์ไปก่อน ถ้ายังมีก้อนดังกล่าวอยู่ต่อเนื่อง ลุกลาม เจ็บ ควรไปพบแพทย์